Sanja Pilić

**Sanja Pilić** (Split, 16. svibnja 1954.), hrvatska književnica.

## Biografija

Završila je Školu primijenjene umjetnosti, fotografski odsjek. Radila je kao fotografkinja, trik – snimateljica i koloristica na crtanom filmu. Surađivala je s Autonomnom ženskom kućom iz Zagreba i radila sa zlostavljanom djecom. Članica je raznih prosudbenih odbora za dječje stvaralaštvo. Nastupa u školama na dječjim literarnim druženjima. Njezini tekstovi prevedeni su na slovenski, engleski, njemački, nizozemski, talijanski i mađarski jezik. Sa šest naslova zastupljena je u lektiri za osnovne škole. Objavila je do sada 25 knjiga za djecu i odrasle. Djela joj postižu velike naklade, mnoga su prodana u više od 12 tisuća primjeraka i to ne samo lektirni već i izvanlektirni naslovi.

Sanja Pilić živi i radi u Zagrebu.

Dobitnica je nagrade Grigor Vitez za knjige "O mamama sve najbolje" (1990.) i "Sasvim sam popubertetio" (2002.) te nagrade Ivana Brlić-Mažuranić za knjige "Mrvice iz dnevnog boravka" (1995.) i "Zafrkancije, zezancije, smijancije i ludancije" (2001.) te nagrade "Mato Lovrak" za knjigu "Što mi se to događa?" (2007.). Roman "Jesam li se zaljubila? dobitnik je Časne liste IBBY- ja za 2008. godinu. 2010. god. dobila je nagradu "Kiklop" za roman "Hoću biti posebnaaaaa!" 2011. dobila je nagradu "Kiklop" za slikovnicu "Maša i gosti". 2011. dobila je međunarodno priznanje White Ravens za knjigu "Hej, želim ti nešto ispričati!"

Po romanima "Sasvim sam popubertetio"i "Mrvice iz dnevnog boravka" napravljene su predstave u zagrebačkom teatru "Žar ptica".

Sanja Pilić dobitnica je druge nagrade Večernjeg lista za kratku priču "Ah, ludnica" za 1981. godinu i treće nagrade Večernjeg lista za priču "Muškarci mog života" za 2005. godinu. Dobitnica je i druge nagrade za radioigru "O kome se to radi" Radio Študenta i revije Literatura 1990. (Slovenija).

Sanja Pilić odlikovana je Redom Danice hrvatske s likom Antuna Radića za osobite zasluge u prosvjeti i kulturi.

## Djela
*"Ah, ludnica!" (1985.)
*"Tjeskoba šutnje" (1990.)
*"O mamama sve najbolje" (1990.)
*"Nemam vremena" (1994.)
*"Mrvice iz dnevnog boravka" (1995.)
*"E, baš mi nije žao" (1998.)
*"Ženske pjesme" (2000.)
*"Zafrkancije, zezancije, smijancije i ludancije" (2001.)
*"Faktor uspjeha" (2002.)
*"Sasvim sam popubertetio" (2002.)
*"Različitosti, od vrijeđanja do umorstva" - priča "Leti, Marta, leti" (2003.)
*"Znala sam da moram izabrati drugačiji život" (2003.)
*"Hoću i ja (2004.)
*"Ljubavi različite, pjesme razne" (2005.)
*"Jesam li se zaljubila" (2006.)
*"Što mi se to događa? (2007.)
*"Zar baš moram u školu? (2008.)
*"Što cure govore? Što dečki govore? (2008.)
*"Fora je biti faca, zar ne?" (2009.)
*"Mala torba, velika sloboda" (2010.) (kiosk izdanje)
*"Hoću biti posebnaaaaa!" (2010.)
*"Hej,želim ti nešto ispričati!" (2011.)
*"Mala torba, velika sloboda" (2011.)
*"Ideš mi na živce!" (2012.)
*"Vidimo se na fejsu!" (2012.)

### Slikovnice

*"Vidiš da se moram zabavljati (1999.)
*"Znatiželjna koka" (2000.)
*"Zaljubljeni medo" (2000.)
*"Jupi, došao je Sveti Nikola" (2003.)
*"Princeza" (2004.)
*"Djed Mraz darove nosi"(2005.)
*"Stigao je brat" (2006.)
*"Priča o vučiću Grgi (2005.)
*"Vuk Grga i njegova obitelj" (2009.)
*"Maša i gosti" (2011.)
*"Maša i nova učenica" (2012.)
*"Maša i životinje" (2012.)
*"Maša i Božić" (2013.)

## Literatura

* Sanja Pilić, E, baš mi nije žao,